दिग्विजय ने अब श्री श्री रविशंकर पर साधा निशाना  
दिग्विजय ने कहा कि बीजेपी का पहला प्लान रामदेव थे, जो फ्लॉप रहा। प्लान टू अन्ना हैं, जिन पर सवालिया है और प्लान सी श्री श्री रविशंकर हैं।
कांग्रेस के महासचिव दिग्विजय सिंह और बीजेपी में जुबानी जंग का सिलसिला जारी है। आज बेंगलुरु में दिग्विजय सिंह ने बीजेपी के प्लान का जिक्र करते हुए कहा कि बीजेपी का पहला प्लान बाबा रामदेव थे, जो पूरी तरह से फ्लॉप रहा। प्लान टू अन्ना हैं, जिन पर सवालिया निशान लगा है और प्लान सी श्री श्री रविशंकर हैं।  दिग्विजय ने कहा कि सरकार के खिलाफ बीजेपी और आरएसएस साजिश कर रही है। जबकि बेहतर ये होता कि उन्हें जिस मसले पर बात करनी है वह सीधे प्रधानमंत्री मनमोहन सिंह और सोनिया गांधी से बात करते।  दिग्विजय के जवाब में बीजेपी नेता रविशंकर प्रसाद ने ट्वीट किया कि दिग्विजय सिंह, बाबा रामदेव और श्री श्री रविशंकर पर प्रतिक्रिया देते हुए हद से बाहर जा रहे हैं।